Službeni glasnik BiH, broj 4/24

Na osnovu člana 10. stav (2) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2023. godinu ("Službeni glasnik BiH", broj 22/23), člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08) i člana 9. stav (4) Odluke o kriterijima za raspodjelu tekućih grantova odobrenih Ministarstvu vanjske trgovine i ekonomskih odnosa Bosne i Hercegovine ("Službeni glasnik BiH", broj 57/23), na prijedlog ministra vanjske trgovine i ekonomskih odnosa Bosne i Hercegovine, Vijeće ministara Bosne i Hercegovine, na 33. sjednici održanoj 20.12.2023. godine, donijelo je

**ODLUKU**

**O RASPODJELI GRANT SREDSTAVA ZA PODRŠKU SAJAMSKIH I DRUGIH MANIFESTACIJA I AKTIVNOSTI U ZEMLJI**

**Član 1.**
**(Predmet Odluke)**

Ovom odlukom raspoređuju se sredstva u iznosu od 600.000,00 KM iz budžeta Ministarstva vanjske trgovine i ekonomskih odnosa Bosne i Hercegovine sa pozicije "Tekući transferi i grantovi", za podršku organizatorima sajamskih i drugih manifestacija i aktivnosti u zemlji, usmjerenim na promociju i razvoj privrede Bosne i Hercegovine na osnovu Zakona o Budžetu institucija Bosne i Hercegovine i međunarodnih obaveza Bosne i Hercegovine za 2023. godinu ("Službeni glasnik BiH", broj 22/23).

**Član 2.**
**(Raspodjela sredstava)**

Sredstva iz člana 1 ove odluke raspoređuju se na sljedeći način:

|  |  |  |  |
| --- | --- | --- | --- |
| **Redni broj** | **Naziv organizatora sajma ili drugih manifestacija i aktivnosti u zemlji (korisnik sredstava)** | **Naziv sajma ili drugih manifestacija i aktivnosti u zemlji** | **Iznos sredstava u KM** |
| 1. | Udruženje građana Ekonomski forum Banja Luka, Banja Luka | JAHORINA EKONOMSKI FORUM 2023. godine "REGIONALNE INTEGRACIJE BOSNA I HERCEGOVINA Berlinski proces i/ili Otvoreni Balkan" | 66.000,00 |
| 2. | Glas Srpske a.d. Banja Luka | 28. međunarodni sajam knjige "Banja Luka 2023" | 30.000,00 |
| 3. | MINT d.o.o. Banja Luka | Balkan Solar Summit 2024 | 80.000,00 |
| 4. | Bosna Bank International d.d. Sarajevo-Business Forum | 12. međunarodna investicijsko-poslovna koferencija "Sarajevo Business Forum 2023" | 5.100,00 |
| 5. | RS Consulting and Trade d.o.o. Banja Luka | 3. međunarodni sajam turizma "Banja Luka 2023" | 40.000,00 |
| 6. | nLogic d.o.o., Sarajevo | SARAJEVSKA ENERGETSKA I KLIMATSKA SEDMICA 2023-SECW | 50.000,00 |
| 7. | Udruženje privrednika "Biznis centar" Jelah, Tešanj | 17. Međunarodni sajam privrede Tešanj-BiH 2023 | 50.000,00 |
| 8. | UG Povijesna postrojba Vitezovi Herceg Stjepana Kosače, Stolac | Stolačka tarča | 23.700,00 |
| 9. | Udruga "Hercegovački plodovi Mediterana" Stolac | 15. međunarodna kulturno-gospodarska sajamska manifestacija "Hercegovački plodovi mediterana" | 16.200,00 |
| 10. | Općina Rogatica, Rogatica | "57. Regionalna poljoprivredna izložba i sajam Rogatica 2023" | 35.000,00 |
| 11. | Udruga za podršku u promicanju standarda kvalitete STANDARD, Široki Brijeg | Neum Underwater Film Festival | 15.000,00 |
| 12. | Udruženje privredno-kulturne manifestacije "DANI JABUKE", Goražde | Privredno-kulturna manifestacija "Dani jabuke" | 20.000,00 |
| 13. | KULTURAMEDIA, Sarajevo | VI. međunarodne "BH sedmice inženjerstva" | 40.000,00 |
| 14. | Privredna/Gospodarska komora FBiH, Sarajevo | Perspektive cirkularne ekonomije u BiH baziranoj na održivom upravljanju otpada | 20.000,00 |
| 15. | U.D. BOMS-expo d.o.o. Gračanica | GRAPOS-EXPO 2023 | 30.000,00 |
| 16. | Nuhanović d.o.o. Lukavac | 21. međunarodni sajam turizma i ekologije "LIST" 2023 | 10.000,00 |
| 17. | Općina Čitluk, Čitluk | "Dani berbe grožđa Brotnjo " 2023 | 20.000,00 |
| 18. | Udruga za razvoj, okoliš i kulturu EKO ZH; Široki Brijeg | Dani umjetničkog stvaralaštva u Parku prirode Blidinje | 6.000,00 |
| 19. | Općina Posušje, Posušje | BOŽIĆ U POSUŠJU | 21.500,00 |
| 20. | Razvojna agencija Žepče d.o.o. Žepče | Sajam poljoprivrednih proizvoda "Dani maline i meda Žepče 2023" | 6.500,00 |
| 21. | Udruženje mladih KISS, Kiseljak | Božićni sajam | 15.000,00 |

**Član 3.**
**(Zaključivanje ugovora)**

Ministarstvo vanjske trgovine i ekonomskih odnosa Bosne i Hercegovine sa organizatorima sajamskih i drugih manifestacija i aktivnosti u zemlji iz člana 2. ove odluke zaključuje pojedinačne ugovore kojim se reguliraju međusobna prava i obaveze.

**Član 4.**
**(Izvještavanje)**

Organizatori sajamskih i drugih manifestacija i aktivnosti u zemlji kao korisnici grant sredstava dužni su Ministarstvu vanjske trgovine i ekonomskih odnosa Bosne i Hercegovine dostaviti Izvještaj o namjenskom utrošku grant sredstava, na način kako je propisano članom 10. Odluke o kriterijima za raspodjelu tekućih grantova odobrenih Ministarstvu vanjske trgovine i ekonomskih odnosa Bosne i Hercegovine ("Službeni glasnik BiH", broj 57/23).

**Član 5.**
**(Provođenje)**

Za provođenje ove odluke zadužuju se Ministarstvo finansija i trezora Bosne i Hercegovine i Ministarstvo vanjske trgovine i ekonomskih odnosa Bosne i Hercegovine.

**Član 6.**
**(Stupanje na snagu)**

Ova odluka stupa na snagu danom donošenja i objavljuje se u "Službenom glasniku BiH".

VM broj 316/23
20. decembra 2023. godine
Sarajevo

Predsjedavajuća
Vijeća ministara BiH
**Borjana Krišto**, s. r.